| **Kristijonas Bartoševičius** |
| --- |
|  |
| Gimė | 1987 m. rugpjūčio 23 d. (36 metai)Vilnius |
| Gyven. vieta | Vilnius |
| Tautybė | Lietuvis |
| Pilietybė |  Lietuva |
| Tėvai | Judita Bartoševičienė |
| Šeima | Sesuo Uršulė Bartoševičiūtė |
|  |
| Veikla | aktorius, pedagogas, politikas |
| Sritis | politika |
|  |
| Išsilavinimas | ekonomikos bakalauras |
| Alma mater | ISM Vadybos ir ekonomikos universitetas 2010 m. |

**Kristijonas Bartoševičius** (g. 1987 m. rugpjūčio 23 d.) – Lietuvos politikas, pedagogas, aktorius.

Biografija
----------

2006 m. baigė Vilniaus J. Basanavičiaus vidurinę mokyklą, 2006–2010 m. studijavo ISM Vadybos ir ekonomikos universitete, kur įgijo ekonomikos bakalauro laipsnį, 2017–2018 m. Lietuvos edukologijos universitete įgijo pedagogo kvalifikaciją.

VšĮ Vilniaus džiazo klube dirbo mokytoju (2011–2020 m.), dirbo ekonomikos mokytoju Kauno Jono Jablonskio gimnazijoje (2019–2020 m.), mokė ekonomikos KTU gimnazijoje (2018–2020 m.), Kauno Veršvų gimnazijoje ekonomikos mokytoju (2018–2019 m.). Dirbo Lietuvos chorų sąjungoje, vienas Lietuvos dainų šventės organizatorių (2014 m.). 2012–2020 m. – berniukų ir jaunuolių choras „Ąžuoliukas", direktorius. 2015–2020 m. dirbo Lietuvos aklųjų ir silpnaregių sąjungoje radijo laidos vedėju.

2010–2020 m. vaidino televizijos laidoje „Dviračio žinios" (fiktyvios firmos „Mėslita" direktorius), vaidino filmuose „Vilko dantų karoliai" (rež. Algimantas Puipa, 1997 m.). „Gautas iškvietimas" (2016 m.), „12 kėdžių" (2016 m.). 2011–2016 m. organizavo kasmetines Verslaus jaunimo stovyklas.

2020–2023 m. Seimo narys.

Mama Judita tarptaut. džiazo muzikos festivalio „Vilnius Mama Jazz" vadovė.

Įtarimai
--------

2023 m. sausio 20 d. generalinė prokurorė Nida Grunskienė susitikime su Seimo pirmininke Viktorija Čmilyte-Nielsen aptarė klausimą dėl neeilinės Seimo sesijos ir pateikė nuasmenintus kaltinimus apie vieną iš Seimo narių. Tos pačios dienos vakare K. Bartoševičius, būdamas komandiruotėje Čilėje, Vyriausiajai rinkimų komisijai išsiuntė prašymą dėl Seimo mandato atsisakymo.

2023 m. sausio 23 d. viešai paskelbė apie savo sprendimą trauktis iš Seimo nario pareigų dėl asmeninių priežasčių. Po kelių valandų generalinė prokurorė Nida Grunskienė kreipėsi į Seimo pirmininkę Viktoriją Čmilytę-Nielsen dėl K. Bartoševičiaus neliečiamybės panaikinimo ir paskelbė jam kaltinimus bei pradėjo ikiteisminį tyrimą dėl nepilnamečių ir mažamečių seksualinio prievartavimo ir jaunesnio negu šešiolikos metų asmens tvirkinimo. Sausio 24 d. Vyriausiosios rinkimų komisijos vienbalsiu sprendimu, neteko parlamentaro mandato. 2023 m. kovo 10 d. vietoje K. Bartoševičiaus Seimo nariu tapo buvęs krašto apsaugos viceministras Vilius Semeška (TS-LKD).

2023 m. vasario 1 d. paskelbta, kad K. Bartoševičiui pareikšti oficialūs įtarimai. Nukentėjusiais pripažinti 4 asmenys, nusikalstamų veikų padarymo metu buvę mažamečiais arba nepilnamečiais. Tą pačią dieną įvyko K. Bartoševičius apklausa.

Šaltiniai
---------

1. ↑
2. ↑
3. ↑
4. 1 2 3 4 5 6  Kristijonas Bartoševičius, *LR Seimas*
5. ↑  Kristijonas Bartoševičius Archyvuota kopija 2023-01-24 iš Wayback Machine projekto. Kas yra kas Lietuvoje 20/21
6. ↑  „Mėslitos" direktorių sukūręs K.Bartoševičius kasdienybėje nemėgsta juokauti, *lrytas.lt*
7. ↑  Kristijonas Bartosevicius, IMDB
8. ↑  „Generalinė prokurorė dėl Bartoševičiaus kreipėsi ne tik raštu: tą penktadienį turėjau susitikimą". delfi.lt. 2023-02-02. Nuoroda tikrinta 2023-02-02.
9. ↑  „Konservatorius Bartoševičius atsisako parlamentaro mandato". delfi.lt. 2023-01-23. Nuoroda tikrinta 2023-02-03.
10. ↑  „Bartoševičius: iš Seimo norėjau pasitraukti anksčiau, buvo daug įvairiausių sutapimų". delfi.lt. 2023-01-23. Nuoroda tikrinta 2023-01-23.
11. ↑  K. Bartoševičius įtariamas dėl lytinės prievartos prieš nepilnametį asmenį, prokuratūra prašo naikinti neliečiamybę, *Verslo žinios*
12. ↑  „VRK pirmininkė: atsisakydamas mandato, K. Bartoševičius nepateikė jokių motyvų". delfi.lt. 2023-01-24. Nuoroda tikrinta 2023-01-24.
13. ↑
14. ↑  „Prokuratūra: Bartoševičiui pareikšti įtarimai, nukentėjo 4 asmenys". delfi.lt. 2023-02-01. Nuoroda tikrinta 2023-02-01.
15. ↑  „Ekspertai apie tyrimą dėl Bartoševičiaus: tai tik pradžia". delfi.lt. 2023-02-01. Nuoroda tikrinta 2023-02-03.